Document ID: 31995R0866

NEUVOSTON ASETUS (EY) N:o 866/95,
annettu 10 päivänä huhtikuuta 1995,
väliaikaisen polkumyyntitullin voimassaoloajan pidentämisestä Venäjältä, Ukrainasta, Brasiliasta ja Etelä-Afrikasta peräisin olevan ferropiimangaanin tuonnissa
EUROOPAN UNIONIN NEUVOSTO, joka
ottaa huomioon Euroopan yhteisön perustamissopimuksen,
ottaa huomioon polkumyynnillä tai vientituella muista kuin Euroopan talousyhteisön jäsenvaltioista tapahtuvalta tuonnilta suojautumisesta 11 päivänä heinäkuuta 1988 annetun neuvoston astuksen (ETY) N:o 2423/88 (1) ja erityisesti sen 11 artiklan,
ottaa huomioon komission ehdotuksen,
sekä katsoo, että
komission asetuksella (EY) N:o 3119/94 (2) otettiin käyttöön väliaikainen polkumyyntitulli Venäjältä, Ukrainasta, Brasiliasta ja Etelä-Afrikasta peräisin olevan ferropiimangaanin tuonnissa,
tosiasioiden selvitys on vielä kesken ja komissio on ilmoittanut asiasta niille viejille, joita tiedetään koskevan komission aikomus esittää väliaikaisen polkumyyntitullin voimassaoloajan pidentämistä kahdella kuukaudella, ja
viejät eivät ole esittäneet vastalauseita,
ON ANTANUT TÄMÄN ASETUKSEN:
1 artikla
Pidennetään asetuksella (EY) N:o 3119/94 käyttöön otetun väliaikaisen polkumyyntitullin voimassaoloaikaa Venäjältä, Ukrainasta, Brasiliasta ja Etelä-Afrikasta peräisin olevan ferropiimangaanin tuonnissa kahdella kuukaudella 22 päivään kesäkuuta 1995. Se lakkaa olemasta voimassa, jos ennen tätä päivämäärää neuvosto antaa lopulliset toimenpiteet tai menettely päättyy asetuksen (ETY) N:o 2423/88 9 artiklan mukaisesti.
2 artikla
Tämä asetus tulee voimaan seuraavana päivänä sen jälkeen, kun se on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Luxemburgissa 10 päivänä huhtikuuta 1995.

Labels: 1
3
4
18